Contract de furnizare
Nr._________/_______________

PREAMBUL

În temeiul Legii nr.98/2016 privind achiziţiile publice și al Hotărârii de Guvern nr.395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, s-a încheiat prezentul contract de furnizare
Articol 1
Părțile
Între 
Comuna POIANA CRISTEI, adresa com. Poiana Cristei, str. Pinului, nr. 28, telefon/fax 0237/252182, având codul de înregistrare fiscală 4298024, cont RO70TREZ24A840301710102X deschis la TREZORERIA FOCSANI , reprezentat legal prin primar VLAD PETRUŞ ,în calitate de Achizitor, 
şi 
..............................., în calitate de Furnizor, pe de altă parte. 
Articol 2 

Termeni şi definiţii
În prezentul contract următorii termeni vor fi interpretaţi astfel:

a. contract –prezentul contract şi toate anexele sale;

b. achizitor şi furnizor - părţile contractante, aşa cum sunt acestea numite în prezentul contract;
c. preţul contractului - preţul plătibil furnizorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

d. utilaj - buldozer pe care furnizorul se obligă, prin contract, să il furnizeze achizitorului;

f. origine - locul unde utilajul a fost realizat, fabricat;

g. destinaţie finală - locul unde furnizorul are obligaţia de a furniza utilajul;

h. forţa majoră - este orice eveniment extern, imprevizibil, absolut, invincibil si inevitabil, care  impiedica  executarea obligatiilor ce le revin partilor, potrivit prezentului contract si este constatat de o autoritate competenta;
i. zi - zi calendaristică; an - 365 de zile.

j.I.N.A – Institutul Național de Administrație;

k. act adiţional - document prin care se pot modifica termenii şi condiţiile contractului 

l. conflict de interese - orice eveniment influenţând capacitatea furnizorului de a exprima o opinie profesională obiectivă şi imparţială, sau care îl împiedică pe acesta, în orice moment, să acorde prioritate intereselor achizitorului sau interesului public general al proiectului, orice motiv în legătură cu posibile contracte în viitor sau în conflict cu alte angajamente, trecute sau prezente, ale furnizorului. Aceste restricţii sunt de asemenea aplicabile oricăror subcontractanţi, salariaţi şi experţi acţionând sub autoritatea şi controlul furnizorului.  

m. penalitate contractuală – despăgubirea stabilită în contractul de furnizare ca fiind plătibilă de către una din părţile contractante către cealaltă parte, în caz de neîndeplinire sau îndeplinire necorespunzătoare a obligaţiilor din contract.
Articol 3

Interpretare
3.1 În prezentul contract, cu excepţia unei prevederi contrare cuvintele la forma singular vor include forma de plural şi vice versa, acolo unde acest lucru este permis de context.

3.2 Termenul “zi”sau “zile” sau orice referire la zile reprezintă zile calendaristice dacă nu se specifică in mod diferit.

3.3 Clauzele şi expresiile vor fi interpretate prin raportare la întregul contract.
Articol 4 

Obiectul contractului  

4.1. Obiectul contractului constă în achiziționarea BULDOZER S.H. conform Caiet de sarcini și Oferta tehnică - financiară, în perioada convenită şi în conformitate cu obligaţiile asumate prin prezentul contract.

4.2. Furnizorul se obligă să predea utilajul BULDOZER conform caietului de sarcini si ofertei tehnice-financiare,care devin parte integranta în contract, în perioada convenită şi în conformitate cu obligaţiile asumate.
4.3. Achizitorul se obligă să plătească preţul convenit în prezentul contract, pentru utilajul furnizat și recepționat.
Articol 5

Preţul contractului

5.1. Prețul total al contractului este ...........................lei fără TVA, respectiv de.......................lei cu TVA.
5.2. Prețul convenit pentru îndeplinirea contractului, este cel declarat de către furnizor în oferta tehnică -financiară.

5.3. Prețul total al utilajului care face obiectul contractului este ferm și nu se actualizează pe durata derulării contractului.

Articol 6

Durata contractului
Durata prezentului contract este la data semnării lui de către părţi și până la data de .....................
Articol 7

Executarea contractului

7.1. Furnizarea utilajului(buldozer) se va face în maxim 2 luni de la momentul semnării contractului de către părţi.
7.2. Dacă pe parcursul derulării contractului, furnizorul nu respectă termenul de livrare acesta are obligația de a notifica achizitorului, în timp util. Modificarea datei/perioadei de furnizare se va face cu acordul părților, prin act adițional.

7.3. În afara cazului în care achizitorul este de acord cu o modificare/prelungire a termenului de livrare, orice intârziere în îndeplinirea contractului dă dreptul achizitorului de a solicita penalităţi furnizorului.

Articol 8
Amendamente  

Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional.
Articol 9
Documentele contractului

a) Caiet de sarcini-anexa 1 la contract;
b) Oferta tehnică-financiară-anexa 2 la contract;
Articol 10 

Obligaţiile furnizorului

10.1. Furnizorul se obligă să furnizeze utilajul la standardele şi/sau performanţele prevăzute în oferta tehnică - financiară, anexa nr. 2 la contract și la termenul de livrare convenit, precum și să remedieze, acolo unde este cazul, viciile ascunse, cu atenția și promptitudinea cuvenită. Totodată, este răspunzător atât de siguranţa tuturor operaţiunilor şi metodelor de prestare utilizate.
10.2.Furnizorul răspunde de calitatea utilajului livrat, conform ceritificatului de garantie.

10.3. Furnizorul se obligă să despăgubească achizitorul împotriva oricăror:

     i)
reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), de utilajul achiziţionat.
10.4. Furnizorul va considera toate documentele şi informaţiile care îi sunt puse la dispoziţie referitoare la prezentul contract drept private şi confidenţiale după caz, nu va publica sau divulga niciun element al prezentului contract fără acordul scris, prealabil al achizitorului.
10.5. Dacă există divergenţe cu privire la necesitatea publicării sau divulgării în scopul executării prezentului contract, decizia finală va fi a achizitorului. Furnizorul se va abţine de la orice declaraţie publică privind derularea contractului fără aprobarea prealabilă a achizitorului şi de a se angaja în orice altă activitate care intră în conflict cu obligaţiile sale faţă de achizitor conform prezentului contract.
Articol 11
Codul de conduită
11.1. Furnizorul va acţiona întotdeauna loial şi imparţial şi ca un consilier de încredere pentru achizitor conform regulilor şi/sau codului de conduită al profesiei sale, precum şi cu discreţia necesară. Se va abţine să facă afirmaţii publice în legătură cu serviciile prestate fără să aibă aprobarea prealabilă a achizitorului, precum şi să participe în orice activităţi care sunt în conflict cu obligaţiile sale contractuale în raport cu acesta. 
11.2. În cazul în care Furnizorul sau oricare din asociaţii săi, se oferă să dea, ori sunt de acord să ofere ori să dea, sau dau oricărei persoane, mită, bunuri în dar, facilităţi ori comisioane în scopul de a determina ori recompensa îndeplinirea ori neîndeplinirea oricărui act sau fapt privind contractul de prestare de servicii sau orice alt contract încheiat cu achizitorul, ori pentru a favoriza sau defavoriza orice persoană în legătură cu contractul sau cu orice alt contract încheiat cu acesta, Achizitorul poate decide încetarea contractului, fără a aduce atingere niciunui drept anterior dobândit de Furnizor în baza contractului
11.3. Plăţile către Furnizor aferente contractului vor constitui singurul venit ori beneficiu ce poate deriva din contract, şi atât Furnizorul cât şi personalul său salariat ori contractat, inclusiv conducerea sa şi salariaţii din teritoriu, nu vor accepta niciun comision, discount, alocaţie, plată indirectă ori orice altă forma de retribuţie în legătură cu sau pentru executarea obligaţiilor din contract.
11.4. Furnizorul nu va avea nici un drept, direct sau indirect, la vreo redevenţă, facilitate sau comision cu privire la orice bun sau procedeu brevetat sau protejat utilizate în scopurile contractului, fără aprobarea prealabilă în scris a achizitorului.
11.5. Furnizorul şi personalul său vor respecta secretul profesional, pe perioada executării contractului, inclusiv pe perioada oricărei prelungiri a acestuia, precum şi după încetarea contractului. În acest sens, cu excepţia cazului în care se obţine acordul scris prealabil al achizitorului, Furnizorul şi personalul său, salariat ori contractat de acesta, incluzând conducerea şi salariaţii din teritoriu, nu vor comunica niciodată oricărei alte persoane sau entităţi, nicio informaţie confidenţială divulgată lor sau despre care au luat cunoştinţă şi nu vor face publică nicio informaţie referitoare la recomandările primite în cursul sau ca rezultat al serviciilor prestate  ce fac obiectul prezentului contract. Totodată, Furnizorul şi personalul său nu vor utiliza în dauna achizitorului informaţiile ce le-au fost furnizate sau rezultatul studiilor, testelor, cercetărilor desfăşurate în cursul sau în scopul executării contractului. 
11.6. Furnizorul va furniza achizitorului, la cerere, documente justificative cu privire la condiţiile în care se execută contractul. Achizitorul va efectua orice documentare sau cercetare la faţa locului pe care o consideră necesară pentru strângerea de probe în cazul oricărei suspiciuni cu privire la existenţa unor cheltuieli comerciale neuzuale.
11.7. Furnizorul se obligă să respecte cerințele caietului de sarcini și ale propunerii tehnice și financiare.
Articol 12

Conflictul de interese
12.1. Furnizorul va lua toate măsurile necesare pentru a preveni ori stopa orice situaţie care ar putea compromite executarea obiectivă şi imparţială a contractului. 
12.2. Achizitorul îşi rezervă dreptul de a verifica dacă măsurile luate sunt corespunzătoare şi poate solicita măsuri suplimentare dacă este necesar. Furnizorul se va asigura că personalul său, salariat sau contractat de el, inclusiv conducerea şi salariaţii din teritoriu, nu se află într-o situaţie care ar putea genera un conflict de interese. Furnizorul va înlocui, în 5 zile şi fără vreo compensaţie din partea achizitorului, orice membru al personalului său salariat ori contractat, inclusiv conducerea ori salariaţii din teritoriu, care se regăseşte într-o astfel de situaţie. 
12.3. Furnizorul trebuie să evite orice contact care ar putea să-i compromită independenţa ori pe cea a personalului său, salariat sau contractat, inclusiv conducerea şi salariaţii din teritoriu. În cazul în care furnizorul nu-şi menţine independenţa, achizitorul, fără afectarea dreptului acesteia de a obţine repararea prejudiciului ce i-a fost cauzat ca urmare a situaţiei de conflict de interese, va putea decide încetarea de plin drept şi cu efect imediat a contractului, în condiţiile prevăzute în prezentul contract.
12.4. Furnizorul, cu care Achizitorul a încheiat contractul de achiziţie publică nu are dreptul de a angaja sau încheia orice alte înţelegeri privind prestarea de servicii, direct ori indirect, în scopul îndeplinirii contractului de achiziţie publică, cu persoane fizice sau juridice care au fost implicate în procesul de verificare/evaluare a solicitărilor de participare/ofertelor depuse în cadrul unei proceduri de atribuire ori angajaţi/foşti angajaţi ai autorităţii contractante sau ai furnizorului de servicii de achiziţie implicat în procedura de atribuire cu care autoritatea contractantă/furnizorul de servicii de achiziţie implicat în procedura de atribuire a încetat relaţiile contractuale ulterior atribuirii contractului de achiziţie publică, pe parcursul unei perioade de cel puţin 12 luni de la încheierea contractului, sub sancţiunea rezoluţiunii ori rezilierii de drept a contractului respectiv.
Articol 13
Obligaţiile achizitorului
13.1. Achizitorul se obligă să achiziţioneze utilajul furnizat și să plătească preţul convenit în prezentul contract .
13.2. Achizitorul va pune la dispoziţia furnizorului cu promptitudine orice informaţii şi/sau documente pe care le deţine şi care pot fi relevante pentru realizarea contractului. Aceste documente vor fi returnate Achizitorului la sfârşitul perioadei de execuţie a contractului.
13.3. Achizitorul se obligă să recepţioneze utilajul furnizat printr-un proces-verbal de recepţie(predare-primire) cantitativă și calitativă, conform specificațiilor din caietul de sarcini, anexa nr.1 și propunerii tehnice-financiare, anexa nr.2 la contract.
Articol 14 

Modalităţi de plată

14.1 Achizitorul are obligaţia de a efectua plata către furnizor, în lei, în termen de 30 zile de la data primirii facturii transmisa prin sistemul national privind factura electronica Ro e-Factura , pe baza procesului verbal de recepție(predare-primire) cantitativă și calitativă, semnat de către reprezentanții achizitorului.

14.2. Plata se va efectua prin Ordin de plată din Trezorerie, în contul din Trezoreria statului  indicat de către Furnizor.

14.3. Furnizorul este răspunzător de corectitudinea și exactitatea datelor înscrise în factură și se obligă să restituie sumele încasate în plus.

14.4. Prezentarea cu date eronate sau incomplete, față de prevederile legii și ale contractului, a facturii spre decontare, face să nu curgă termenul de plată, dacă achizitorul sesizează furnizorul despre neregulile constatate și returnează factura în original, în termen de 7 zile de la primirea și înregistrarea facturii. Un nou termen de 15 zile pentru plată, va curge de la confirmarea de către achizitor a noii facturi prezentate de către furnizor completată cu date corecte, potrivit legii și contractului.

Articol 15
Transportul utilajului la destinatie
15. Furnizorul are obligaţia de a transporta si manipula utilajul, în aşa fel încât să ajungă în bună stare la destinaţia finală.       
Articol 16
Livrarea şi documentele care însoţesc utilajul (buldozer)
16.1. Furnizorul are obligaţia de a livra utilajul la sediul Primariei Poiana Cristei (destinaţia finală) respectând termenul de livrare.
16.2. Furnizorul va transmite, la livrare, achizitorului documentele care însoţesc utilajul, respectiv:
a) factura fiscală;
b) manual de utilizare in limba romana;
c) certificat de origine CE;
d) certificat de garanție.

16.3. Certificarea de către achizitor a faptului că utilajul a fost livrat se face după recepţie, prin semnarea procesului verbal de recepție(predare-primire) cantitativă și calitativă.

Articol 17
Perioada de garanţie acordată utilajului 
Garantia de buna executie a contractului
17.1 Furnizorul are obligaţia de a garanta că utilajul furnizat prin contract este conform cu standardele europene. De asemenea, furnizorul are obligaţia de a garanta că utilajul furnizat prin contract nu va avea niciun defect ca urmare a proiectului, folosirii sau oricărei alte acţiuni sau omisiuni a furnizorului şi că acesta poate fi folosit în condiţii normale de utilizare.

17.2 (1) Perioada de garanţie acordată utilajului de către furnizor, este cea declarată în certificatul de garanție al acestuia si nu poate fi mai mic de 6 luni.
         (2) Perioada de garanţie a utilajului începe cu data recepţiei efectuate după livrarea acestuia la destinaţia finală și semnarea fără obiecțiuni a procesului verbal de predare-primire cantitativ și calitativ.
17.3 Achizitorul are dreptul de a notifica imediat furnizorului, în scris, orice plângere sau reclamaţie ce apare în conformitate cu această garanţie.

17.4 La primirea unei astfel de notificări, furnizorul are obligaţia de a remedia defecţiunea în perioada convenită, fără costuri suplimentare pentru achizitor. În perioada de garanţie, furnizorul se obligă să asigure constatarea unei defecţiuni în maxim 24 ore şi remedierea în maxim 5 zile lucratoare de la data reclamării acesteia de către beneficiarul utilajului. În cazul defecţiunilor majore ale utilajului care necesită o durată de remediere mai mare de 5 zile lucratoare, furnizorul va asigura utilaj echivalent pentru desfăşurarea în continuare a activităţii beneficiarului. Durata maximă de efectuare a remedierilor(reparatiilor) nu poate depăși 15 zile lucratoare.
17.5.Furnizorul se obligă să remedieze defectiunile survenite în perioada de garantie, fără costuri suplimentare pentru achizitor.

17.6.Dacă furnizorul nu remediază defecțiunea în perioada convenită, furnizorul este de acord să prelungească perioada de garanție, cu o perioada adițională, corespunzătoare perioadei în care utilajul nu a funcționat.
17.7. Furnizorul se obligă să constituie garanţia de bună execuţie a contractului de furnizare a utilajului în cuantum de 5%, din preţul contractului fără TVA, in oricare dintre formele prevazute la art. 39 alin. (1) - (3) din Hotararea Guvernului nr.395/2016 si Art.154 din Lege nr.98 din 19 mai 2016.
Articol 18
Recepţie, verificări şi teste

18.1. Achizitorul sau reprezentantul său are dreptul de a verifica şi/sau testa utilajul pentru a stabili conformitatea acestuia cu prevederile din caietul de sarcini, anexa nr.1 și din oferta tehnică-financiară, anexa nr.2. la prezentul contract.
18.2. Recepţia cantitativă şi calitativă a utilajului furnizat se va face la sediul achizitorului şi va fi consemnat în procesul verbal de recepţie cantitativă şi calitativă.

18.3. În scopul recepţionării utilajului, Comisia de recepţie a achizitorului verifică îndeplinirea cerinţelor din oferta tehnică, precum şi din caietul de sarcini şi va întocmi un Proces verbal de recepţie cantitativă şi calitativă în termen de maxim 2 zile calendaristice de la predarea utilajului, în care se va specifica admiterea sau respingerea acestuia.

18.4. Procesul verbal de recepţie cantitativă şi calitativă nu va fi semnat de către achizitor, până la remedierea tuturor deficienţelor/neconcordanţelor constatate, acolo unde este cazul.

Articol 19
Majorări de întârziere

19.1 În cazul în care, furnizorul nu își îndeplinește la termen obligațiile asumate prin contract sau le îndeplinește necorespunzător, atunci achizitorul are dreptul de a percepe dobânda legală penalizatoare prevăzută la art.3 alin 21 din OG nr.13/2011 privind dobânda legală remuneratorie și penalizatoare pentru obligații bănești, precum și pentru reglementarea unor măsuri financiar-fiscale în domeniul bancar, cu modificările și completările ulterioare. Dobânda se aplică la valoarea utilajului nefurnizat sau furnizat necorespunzător pentru fiecare zi de întârziere, dar nu mai mult de valoarea contractului.
19.2 În cazul în care achizitorul, din vina sa exclusivă, nu își onorează obligația de plată a facturii în termenul prevăzut la art.14.2, furnizorul are dreptul de a solicita plata dobânzii legale penalizatoare, aplicată la valoarea plății neefectuate, în conformitate cu prevederile art.4 din Legea 72/2013 privind măsurile  pentru combaterea întârzierii în executarea obligațiilor de plată a unor sume de bani rezultând din contracte încheiate între profesionisti și între aceștia și autorități contractante dar nu mai mult decat valoarea contractului.
Articol 20
Rezilierea contractului 

20.1 Nerespectarea obligaţiilor principale ale contractului, în mod culpabil și repetat, dă dreptul părţii lezate de a considera contractul de drept reziliat şi de a pretinde plata de daune-interese, fără altă formalitate și fără intervenția unei instanțe judecătorești.

20.2. Achizitorul îşi rezervă dreptul de a denunţa unilateral contractul, în cel mult 10 zile de la apariţia unor circumstanţe care nu au putut fi prevăzute la data încheierii contractului, sub condiţia notificării Furnizorului cu cel puțin 3 zile înainte de momentul denunțării.

Articol 21
Cesiunea 

21. Furnizorul are obligaţia de a nu transfera total sau parţial obligaţiile sale asumate prin contract.
Articol 22
Forţa majoră

22.1.  Forţa majoră este constatată de o autoritate competentă.

22.2. Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

22.3. Îndeplinirea contractului va fi suspendată în perioada de acţiune a forţei majore, dar fară a prejudicia drepturile ce li se cuveneau părţilor până la apariţia acesteia.
22.4. Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

22.5. Dacă forţa majoră acţionează sau se estimează că va acţiona o perioada mai mare de 10 zile calendaristice, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna din părţi să poată pretinde celeilalte daune-interese.

22.6. Nu va reprezenta o încălcare a obligaţiilor din contractul de servicii de către oricare din părţi situaţia în care executarea obligaţiilor este împiedicată de împrejurări de forţă majoră care apar după data semnării contractului de servicii de către părţi.

22.7. Furnizorul nu va răspunde pentru penalităţi contractuale sau reziliere pentru neexecutare dacă, şi în măsura în care, întârzierea în executare sau altă neîndeplinire a obligaţiilor din prezentul contract de furnizare este rezultatul unui eveniment de forţă majoră. În mod similar, achizitorul nu va datora dobândă pentru plăţile cu întârziere, pentru neexecutare sau pentru rezilierea de către furnizor pentru neexecutare, dacă, şi în măsura în care, întârzierea achizitorului sau altă neîndeplinire a obligaţiilor sale este rezultatul forţei majore.

Articol 23
Încetarea contractului

Prezentul contract încetează de drept în următoarele situații:
a) prin ajungere la termen;
b) prin acordul părților contractante, consemnat în scris;
c) apariția unei situații de forță majoră;
d) în cazul existenței unui conflict de interese;
Articol 24
Soluţionarea litigiilor

24.1. Achizitorul şi  furnizorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legatură cu îndeplinirea contractului.

24.2. Dacă, după 5 zile de la începerea acestor tratative neoficiale, achizitorul şi furnizorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti  în a căror rază teritorială îşi are sediul achizitorul. 

Articol 25
Prelucrarea datelor cu caracter personal

25.1. Colectarea, prelucrarea și stocarea/arhivarea datelor cu caracter personal se vor realiza în conformitate cu prevederile Regulamentului (UE) nr. 679/2016, precum și cu respectarea legislației naționale în materie, în scopul implementării și monitorizării proiectului, realizării obiectivului contractului, îndeplinirii obiectivelor acestuia, precum și în scop statistic.

25.2. Datele cu caracter personal, așa cum sunt clasificate în Regulamentul (UE) 679/2016, vor fi prelucrate în acord cu legislația menționată pe toată perioada contractuală, inclusiv pe perioada de verificare și urmărire a obiectivelor contractuale, în scopul și temeiul legal pentru care s-a perfectat prezentul contract.

25.3. Părțile contractuale vor lua măsuri tehnice și organizatorice adecvate, protrivit propriilor atribuții și competențe instituționale, în vederea asigurării unui nivel corespunzător de securitate a datelor cu caracater personal, fie că este vorba despre prelucrare, reprelucrare sau transfer către terți ori publicare pe surse publice interne sau externe.

25.4. Părțile contractuale vor asigura protrivit propriilor atribuții și competențe instituționale toate condițiile tehnice și organizatorice pentru păstrarea confidențialității, integrității și disponibilității datelor cu caracter personal.

25.5. Părțile contractuale se vor informa și notifica reciproc cu privire la orice încălcare a securității prelucării datelor cu caracter personal din prezentul contract, în vederea adoptării de urgență a măsurilor tehnice și organizatorice ce se impun și în vederea notificării Autorității Naționale de Supraveghere a Prelucării Datelor cu Caracter Personal (ANSPCDCP), conform obligațiilor ce decurg din prevederile Regulamentului (UE) 679/2016.

25.6. Părțile contractuale, prin reprezentații desemnați să prelucreze datele cu caracter personal din actualul contract și acte adiționale, în îndeplinirea scopului principal sau secundar al prezentului contract sau al actelor adiționale, vor întocmi evidențele activităților de prelucrare conform art. 30 din Regulementul (UE) 679/2016, precum și a consimțământului persoanelor vizate făcând dovada acestora în scris și format electronic ori de câte ori vor fi solicitate de către ANSPDCP. 

Articol 26
Limba care guvernează contractul

Limba care guvernează contractul este limba română.

Articol 27
Comunicări

27.1. (1) Orice comunicare între părţi, referitoare la îndeplinirea prezentului contract, trebuie să fie transmisă şi în scris.

         (2) Orice document scris trebuie înregistrat atât în momentul transmiterii cât şi în momentul primirii.

27.2. Comunicările între părţi se pot face şi prin telefon, sau e-mail cu condiţia confirmării în scris a primirii comunicării.

Articol 28
Legea aplicabilă contractului

Contractul va fi interpretat conform legilor din România.

Articol 29
Dispoziţii finale

29.1. Prezentul contract reprezintă voința părților și înlătură orice înțelegere verbală dintre acestea, anterior sau ulterior încheierii lui.
29.2. Prezentul contract a fost încheiat, astăzi...................................................  în 2 (două) exemplare originale. 

ACHIZITOR,                                                    

